पाएं अपने शहर की ताज़ा ख़बरें और फ्री ई-पेपरडाउनलोड करें
जिला एवं सत्र न्यायाधीश अजय कुमार शारदा व जिला विधिक सेवा प्राधिकरण के सचिव एवं सीजेएम दुष्यंत चौधरी ने जिला कारागार का दौरा किया। इस दौरान उन्होंने आत्मसमर्पण करने वाले कैदियों की बैरकों का निरीक्षण किया। बता दें कि कोविड-19 को देखते हुए सभी नए बंदियों को रैपिड एंटीजन टेस्ट किया जाता है। उन्हें अन्य कैदियों से अलग सेल में रखा जाता है।
इन बंदियों की रैपिड एंटीजन टेस्ट की रिपोर्ट आने के बाद इन्हें कोरोना वार्ड में भेज दिया जाता है। एक सप्ताह बाद इन बंदियों की आरटी-पीसीआर टेस्ट लिए जाते हैं और दो से तीन दिन में इनकी रिपोर्ट निगेटिव आने पर सामान्य बैरक में स्थानांतरित कर दिया जाता है। इस दौरान शारदा व चौधरी ने सामान्य क्वारेंटाइन वार्ड का भी निरीक्षण किया।
इस दौरान उन्होंने सामाजिक दूरी के नियमों के तहत जेल बंदियों से बातचीत की और उनकी समस्याओं को जाना। जिला कारागार के उप-अधीक्षक ने बताया कि जिला कारागार में 694 कैदी बंद हैं। सभी को कोविड-19 की गाइडलाइन की पालन करवाई जा रही है और कैदियों के आत्मसमर्पण को लेकर सभी चरणों की प्रक्रिया का पालन किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn